stanford-oval/wikipedia huggingface dataset:
Pokémon X ja Y

| Pokémon X ja Y |
| --- | --- |

 Pokémon X:n ja Y:n virallista kansitaidetta.
Kehittäjä:  Game Freak
Julkaisija:  The Pokémon Company
Jakelija:  Nintendo
Ohjaaja:  Junichi Masuda
Tuottaja:  Junichi Masuda Hitoshi Yamagami Shusaku Egami Takato Utsunomiya
Käsikirjoittaja:  Toshinobu Matsumiya Masafumi Nukita Suguru Nakatsui
Taiteilija:  Ken Sugimori
Säveltäjä:  Shota Kageyama Minako Adachi Hitomi Sato Junichi Masuda
Pelisarja:  Pokémon
Julkaistu:  12. lokakuuta 2013
Lajityyppi:  roolipeli
Pelimuoto:  yksinpeli, moninpeli
Ikäluokitus:  ESRB: E PEGI: 7
Alusta:  Nintendo 3DS
Jakelumuoto:  Nintendo 3DS Game Card
Lisää peliartikkeleitaVideopelien teemasivulla
Infobox OK       : 
Pokémon X ja Y ovat kuudennen sukupolven Pokémon-videopelejä. X ja Y-peleissä koko pelimaailma on kolmiulotteinen ja niissä on lukuisia uusia pokémon-hahmoja. Pelissä esiintyy myös uusi tyyppi, keijutyyppi (engl. Fairy), jota edustaa myös evoluutiopokémon Eeveen kahdeksas muoto, Sylveon. Lisäksi eräät aiempien sukupolvien pokémoneista kykenevät megakehittymiseen (engl. Mega Evolution), jossa ne voivat niille annettujen megakivien (engl. Mega Stones) sekä kouluttajiensa kantamien avainkivien (engl. Key Stones) avulla muuttua toisenlaiseen muoton ja vaihtaa kykyään (engl. Ability) tai omia tyyppejään (engl. Type) taisteluiden ajaksi.
Pokémon X ja Y -peleissä pelaaja voi valita hahmokseen tytön tai pojan, kuten useissa aiemmissa saman sarjan peleissä. Viralliselta nimeltä he ovat Calem (poika) ja Serena (tyttö). Pelit esittelevät uuden, paljolti Euroopasta ja varsinkin Ranskasta vaikutteita saaneen Kalos-alueen, jonka aloituspokémonit ovat tulityypin Fennekin, ruohotyypin Chespin ja vesityypin Froakie. Pelien maskotit ovat legendaariset pokémonit Xerneas (keijutyyppi) ja Yveltal (pimeys-lentotyyppi).
Ennen pelien virallista julkaisua kriitikot antoivat positiivista palautetta peleistä, erityisesti pelien kehittyneisyydestä ja ranskalaisuuteen panostamisesta.
Tämä saattoi olla osasyynä siihen, että pelejä myytiin maailmanlaajuisesti ensimmäisenä viikonloppuna yli neljä miljoonaa kappaletta tehden niistä nopeimmin myyneet 3DS-pelit. Kesäkuussa 2016 pelejä oli myyty noin 15 miljoonaa, mikä tekee niistä myös myydyimmät 3DS-pelit.
Aiheesta muualla

Bulbapedia – The Pokémon encyclopedia (englanniksi)
Prin Suparat

| Prin Suparat |
| --- | --- |

Henkilötiedot
Syntynyt: 19. maaliskuuta 1990 (ikä 34) Chiang Mai, Thaimaa
Ammatti:  näyttelijä, malli
Näyttelijä
Aktiivisena:  2010–
Aiheesta muualla
IMDb 
Prin Suparat (thaiksi ปริญ สุภารัตน์, s. 19. maaliskuuta 1990 Chiang Mai, Thaimaa) on thaimaalainen näyttelijä ja malli. Hän on esiintynyt muun muassa seuraavissa televisiosarjoissa:
Thara Himalaya (2010)
Kleun Cheewit (2017)
My Husband in Law (2020).
Pariisi–Roubaix 2022

Pariisi–Roubaix 2022 oli miesten ja naisten maantiepyöräilyn monumenttikilpailu.
Miesten kilpailu

Pariisi–Roubaix 2022 oli 119. maantiepyöräilyn miesten Pariisi–Roubaix-kilpailu. Se käytiin 257,2 kilometrin reitillä Compiègneta Roubaix'hin 17. huhtikuuta 2022. Kilpailussa ajettiin kaikkiaan 30 mukulakiviosuutta, yhteispituudeltaan 54,8 kilometriä. Kilpailu kuului UCI World Touriin 2022.
Dylan van Baarle voitti kilpailun 19 kilometrin sooloajon jälkeen. Hän oli tavoittanut kilpailun kärjesssä ajaneet Matej Mohoričin, Yves Lampaertin ja Tom Devriendtin 25 kilometrin ennen maalia. Vam Baarle teki ratkaisevan irtioton Camphin-en-Pévèlen mukulakiviosuudella ja voitti kilpailun lopulta minuutin ja 47 sekunnin erolla Wout van Aertiin, joka kukisti kolmanneksi sijoittuneen Stefan Küngin loppukirissä Roubaix'n velodromilla. Van Baarlen keskituntinopeus 45,79 km/h oli uusi Pariisi–Roubaix'n ennätys.
Miesten kilpailu > Tulokset

Lähde: Pro Cycling Stats
Miesten kilpailu > Osallistuneet joukkueet

Lähde: Pro Cycling Stats
Naisten kilpailu

Naisten järjestyksessään toinen Pariisi–Roubaix-kilpailu käytiin 124,7 kilometrin matkalla Denainista Roubaix'hin 16. huhtikuuta 2022. Reitillä oli 17 mukulakiviosuutta, yhteispituudeltaan 29,2 kilometriä. Kilpailu kuului UCI Women's World Touriin 2022.
Elisa Longo Borghini voitti kilpailun lähdettyään irtiottoon 38 kilometriä ennen maalia. Hän voitti kilpailun lopulta 23 sekunnin erolla takaa-ajoryhmään, josta Lotte Kopecky sijoittui toiseksi ja Lucinda Brand kolmanneksi.
Naisten kilpailu > Tulokset

Lähde: Pro Cycling Stats
Naisten kilpailu > Osallistuneet joukkueet

Lähde:
Philip Glenister

| Philip Glenister |
| --- | --- |

Henkilötiedot
Syntynyt: 10. helmikuuta 1963 (ikä 61) Lontoo, Iso-Britannia
Ammatti:  näyttelijä
Puoliso:  Beth Goddard
Näyttelijä
Aktiivisena:  1991–
Merkittävät roolit:  Gene Hunt (Life on Mars, Ashes to Ashes)
Aiheesta muualla
Viralliset kotisivut
IMDb 
Philip Glenister (s. 10. helmikuuta 1963) on brittiläinen näyttelijä, joka tunnetaan parhaiten Gene Huntin roolista televisiosarjassa Life on Mars ja sen spin off -sarjassa Ashes to Ashes.
Philip Glenister syntyi ja kasvoi Lontoossa. Hän on ohjaaja John Glenisterin poika, ja myös hänen vanhempi veljensä Robert on näyttelijä. Glenister meni naimisiin näyttelijä Beth Goddardin kanssa vuonna 2006. Pariskunnalla on kaksi lasta.
Filmografia > Elokuvat

I.D. (1994)
Sharpe's Justice (1997)
The Perfect Blue (1997)
Kalenteritytöt (2003)
Kingdom of Heaven – Taivas maan päällä (2005)
Tuesday (2008)
You Will Meet a Tall Dark Stranger (2010)
Bel Ami (2012)
Filmografia > Televisiosarjat

Sydämen asialla (1992)
Clocking Off (2000–2003)
State of Play (2003)
Island at War (2004)
Vincent (2005)
Life on Mars (2006–2007)
Cranfordin naiset (2007)
Ashes to Ashes (2008–2010)
Demons (2009)
Mad Dogs (2011–2013)
Aarresaari (2012)
Big School (2013–2014)
From There to Here (2014)
Ontto kruunu (2016)
Aiheesta muualla

Philip Glenister Internet Movie Databasessa. (englanniksi)
Phi Velorum

| Phi Velorum |
| --- | --- |
Bayerin designaatio:  Phi Velorum, Fii Velorum,φ Vel / φ Velorum, Phi Val, Fii Vel
Flamsteedin designaatio:  ?
HD-designaatio:  HD 86440
Muut designaatiot:  Tseen Ke, HR 3940, SAO 237522, CP -53°3075, FK5 375, GC 13711, CCDM 09569-5434, HIP 48774.
Fyysiset ominaisuudet
Näennäinen kirkkaus:  3,52 mv
Absoluuttinen kirkkaus:  -5,34 Mv
Spektriluokka:  B5 Ib
Väri-indeksi:  B-V -0,08 U-B -0,62
Astrometriset ominaisuudet
Tähdistö:  Purje Vela
Rektaskensio (J2000):  09h 56m 51.8s
Deklinaatio (J2000):  -54° 34′ 04″
Etäisyys:  1930 valovuotta (590 parsekia)
Parallaksi:  1,69 ± 0,50 mas mas
Säteisnopeus:  14 km/s
Ominaisliike:  RA: -13,13 dekl.: 2,83 mas/v
 Näkyy leveysasteiden 36° N  ja 90° S välillä. 
Phi Velorum eli Fii Velorum (φ Vel / φ Velorum) on Purjeen tähtikuviossa sijaitseva tähti, josta käytetään myös kiinalaista nimeä Tseen Ke. Tähti on paljain silmin melko himmeä, +3,52, mutta se on kaukana ja todellisuudessa hyvin kirkas ylijättiläistähti.
Tähden etäisyysarvioissa on puoleen ja toiseen noin 1/3 heitto.
Aiheesta muualla

Alcyone.de phii velorum
| --- | --- |
Tähdet:  δ Vel, λ Vel, κ Vel, μ Vel, N Vel, φ Vel, ο Vel, ψ Vel, c Vel, b Vel, p Vel, q Vel, a Vel, d Vel, e Vel, γ1 Vel, x Vel, M Vel, i Vel, w Vel, J Vel, m Vel, k Vel, H Vel, n Vel, B Vel, r Vel, Q Vel, Y Vel, l Vel, g Vel, C Vel, L Vel, t Vel, F Vel, f Vel, I Vel, u Vel, D Vel, z Vel, K Vel, A Vel, h Vel, y Vel, 16 Vel, O Vel, s Vel, AH Vel, E Vel, k1 Vel, HD 75289, HD 83443
Eksoplaneetat:  HD 75289 b, HD 83443 b
Phetchabun (provinssi)

| Phetchabun จังหวัดเพชรบูรณ |
| --- | --- |
 Phetchabunvuoria
 Vaakuna
 Provinssin sijainti Thaimaassa
Valtio:  Thaimaa
Alue:  Pohjois-Thaimaa
Hallinto:  
 – hallinnollinen keskus:  Phetchabun
Pinta-ala:  12 668,4 km²
Väkiluku (2017):  913 600
 – väestötiheys:  72,1 as./km²
Lyhenteet:  
 – postitunnus:  67
 – ISO 3166:  TH-67
Phetchabun (thaiksi จังหวัดเพชรบูรณ) on yksi Thaimaan provinsseista. Sen naapuriprovinsseja ovat Loeo, Khon Kaen, Chaiyaphum, Lopburi, Nakhon Sawan, Phichit ja Phitsanulok. Provinssin pinta-ala on 12 668,4 neliökilometriä ja siellä on arviolta 913 600 asukasta (vuonna 2017).
Aiheesta muualla

Kuvia tai muita tiedostoja aiheesta Phetchabunin provinssi Wikimedia Commonsissa
Thaimaan provinssit
| --- | --- |
Pohjoinen:   Chiang Mai  Chiang Rai  Kamphaeng Phet  Lampang  Lamphun  Mae Hong Son  Nakhon Sawan  Nan  Phayao  Phetchabun  Phichit  Phitsanulok  Phrae  Sukhothai  Uthai Thani  Uttaradit 
Koillinen:   Annat Charoen  Buriram  Chaiyaphum  Kalasin  Khon Kaen  Loei  Maha Sarakham  Mukdahan  Nakhon Phanom  Nakhon Ratchasima  Nongbua Lamphu  Nong Khai  Roi Et  Sakhon Nakhon  Sisaket  Surin  Ubon Ratchathani  Udon Thani  Yasothon 
Keskinen:   Ang Thong  Ayutthaya  Bangkok  Chainat  Lopburi  Nakhon Nayok  Nakhon Pathom  Nonthaburi  Pathum Thani  Samut Prakan  Samut Sakhon  Samut Songkhram  Saraburi  Sing Buri  Suphanburi 
Itäinen:   Chachoengsao  Chanthaburi  Chonburi  Rayong  Prachinburi  Sa Kaeo  Trat 
Läntinen:   Kanchanaburi  Phetchaburi  Prachuap Khiri Khan  Ratchaburi  Tak 
Eteläinen:   Chumphon  Krabi  Nakhon Si Thammarat  Narathiwat  Pattani  Phang Nga  Phattalung  Phuket  Ranong  Satun  Songkhla  Surat Thani  Trang  Yala
Phi Phi -saaret

| Phi Phi -saaret |
| --- | --- |
 Maya Beach
  
Merialue:  Intian valtameri
Vesialue:  Andamaanienmeri
Saaria yht.:  6
Suurin saari:  Ko Phi Phi Don
Pinta-ala:  390 km²
Valtio
Valtio:  Thaimaa
Provinssi:  Krabi
Piirikunta:  Mueang Krabi
Väestö
Väkiluku:  n. 3 000
Asutuskeskukset:  Ban Ton Sai
Phi Phi -saaret (thaiksi หมู่เกาะพีพี, Mu Ko Phiphi) sijaitsevat Thaimaassa, Phuketin saaren ja mantereen välissä. Ne kuuluvat Krabin provinssiin.
Ko Phi Phi Don on saarista suurin ja on niistä ainoa, jossa on vakituista asutusta. Ko Phi Phi Lee, joka on toiseksi suurin saarista, on suosittu uimarantakohde. Saarella kuvattiin osittain Leonardo DiCaprion tähdittämä elokuva The Beach. Neljä muuta, pienempää saarta, ovat nimiltään Bida Nok, Bida Nai, Koh Yung/Mosquito Island ja Koh Maiphai/Bamboo Island. The Beach -elokuvasta tuttu Maya Bayn ranta suljettiin turisteilta syksyllä 2018 toistaiseksi, jotta sen ekosysteemi koralliriuttoineen saa aikaa korjautua turismin ja ilmastonmuutoksen aiheuttamista rasituksista.
Ko Phi Phi on palaamassa sen vuoden 2004 Intian valtameren maanjäristyksen aiheuttamaa tsunamia edeltäneeseen asemaansa Thaimaan Shangrilana, nautiskelijoiden paratiisina.
Phi Phille pääsee pienlaivoilla joko Phuketista, tai Krabin Ao Nangista - molemmat ovat yhden - kahden tunnin kestoisia laivamatkoja. Phuketista Phi Phille on noin 48 kilometriä ja Krabilta noin 42 kilometriä.
Phi Phi Donilla sijaitsee saarten alkuperäinen muslimi-kalastuskylä, Baan Tonsai, jonka keskustan ovat nielaisseet alati laajenevat bungalovikeskukset, kahvilat ja hotellit.
Phi Phillä ei ole ajoneuvoja ja siksi siellä ei ole myöskään varsinaisia teitä, ainoastaan polkuja.
Alueen ilmasto on trooppinen - siellä on vain kaksi vuodenaikaa, kuuma kausi tammikuusta huhtikuuhun ja sadekausi toukokuusta joulukuuhun.
Aiheesta muualla

Kuvia tai muita tiedostoja aiheesta Phi Phi -saaret Wikimedia Commonsissa
Propel

Propel on PHP-ohjelmointikielelle toteutettu olio-relaatiokuvaus, ORM- (Object-Relational Mapping) järjestelmä.
Propel:in avulla sovelluksen tietokantaoperaatioita voidaan automatisoida ja tehdä tietojen käsittely (myös tietokannan tasolla) puhtaasti olio-ohjelmoinnin keinoin. Propel mahdollistaa olioiden tietojen ns. CRUD-operaatiot (Create, Retrieve, Update, Delete) ilman sovelluskehittäjän tarvetta rakentaa itse olioiden tietojen tallentamismekanismeja, jotka vaativat yleensä suuren joukon SQL-kielisiä lausekkeita. Propel tarjoaa automaattiset olioiden käsittelytoiminnot käyttäen XML-muotoisia mapping-tiedostoja. Mapping-tiedostojen avulla olioiden jäsenmuuttujat voidaan sitoa niitä vastaaviin tietokantataulujen kenttiin. Perusidealtaan Propel muistuttaa täten Java-kielelle toteutettua Hibernate-ORM-sovelluskehystä.
Propel käyttää toiminnassaan hyväkseen Phing- työkalua sekä versiossa 1.2 Creole-tietokanta-abstraktiopakettia ja uudemmasta versiosta 1.3 alkaen PHP:n PDO-tietokanta-abstraktiomallia.
Aiheesta muualla

Propel-kotisivut (Arkistoitu – Internet Archive)
Creole (Arkistoitu – Internet Archive)
Phing (Arkistoitu – Internet Archive)
PHP PDO (Arkistoitu – Internet Archive)
Pikkurisuttaja

| Pikkurisuttaja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Orneerot Furnariidae
Suku::  Risuttajat Phacellodomus
Laji::  sibilatrix
Kaksiosainen nimi
 Phacellodomus sibilatrix  Sclater, 1879 
Katso myös
   Pikkurisuttaja Wikispeciesissä   Pikkurisuttaja Commonsissa 
Infobox OKNimi-testi OKIUCN-testi OK: 
Pikkurisuttaja (Phacellodomus sibilatrix) eli aiemmalta nimeltään pikkumajaorneero on orneeroiden heimoon kuuluva varpuslintu.
Levinneisyys

Pikkurisuttajaa tavataan Argentiinassa, Boliviassa, Paraguayssa, ja Uruguayssa. Lajia on kuvattu melko yleiseksi, ja sen kanta on vakaa. Se on luokiteltu elinvoimaiseksi.
Preila

Preilan kylän lippu.
Kylän sijainti kartalla
Preila on kylä Neringan kunnassa, Klaipėdan läänissä, Länsi-Liettuassa Itämeren rannalla, Kuurinkyntäällä lähellä Venäjän (Kaliningradin alue) rajaa. Vuonna 2001 kylässä asui 205 asukasta.
Poddorje

| Poddorje Поддорье |
| --- | --- |
 Poddorjen Lenin-aukio.
 Poddorje
 Koordinaatit: 57°28′N, 31°7′E 
Valtio:  Venäjä
Subjekti:  Novgorodin alue
Piiri:  Poddorje
Hallinto:  
 – Asutustyyppi:  kylä
 – Hallinnon tyyppi:  maalaiskunta
Pinta-ala:  
 – Kokonaispinta-ala:  1124,5 km²
Väkiluku (2010):  3 200
 
 Kunnan kotisivu 
Infobox OKVirheellinen NIMI-arvo: 
Poddorje (ven. По́ддорье) on maalaiskunta, sen keskuskylä ja Poddorjen piirin hallinnollinen keskus Novgorodin alueella Venäjällä. Se sijaitsee Lovatin sivujoen Redjan varrella 162 kilometriä Novgorodista etelään. Kylässä on 1 900 ja kunnassa 3 200 asukasta (vuonna 2010).
Maantiede ja asutus

Poddorjen kunnan pinta-ala on 1124,5 neliökilometriä. Se rajoittuu pohjoisessa Staraja Russan piirin Ivanovskojen ja Novoselskin kuntiin, idässä Poddorjen piirin Selejevon kuntaan, etelässä Holmin piirin Krasnyi Borin kuntaan sekä Pihkovan alueeseen ja lännessä Poddorjen piirin Belebjolkan kuntaan. Pinta-alasta 87,1 % on metsää ja 7,4 % maatalousmaata.
Suurimmat joet ovat Redja sekä Polistin sivujoki Porusja. Seudulla sijaitsee Rdeiskoje- ja Polistojärviä ympäröivä suoalue, joka muodostaa yhteensä 369,22 neliökilometrin laajuisen Rdeiskin luonnonpuiston. Hyötykaivannaisiin kuuluu turve.
Keskuskylän lisäksi kuntaan kuuluu 46 kylää: Andronovo, Borisogleb, Burakovo, Dobrantsevo, Dubovaja, Filistovo, Gorodok, Goruška, Grinevo, Grivy, Gusevo, Jablonovo, Jamno, Jelno, Jeremkino, Jurjevo, Kremno, Kulakovo, Lisitškino, Lopastino, Luskarevo, Maslovskoje, Mihailovo, Mintsevo, Mostištše, Nivki, Odintsovo, Ozerki, Peski, Petuhino, Poltoranovo, Pustoška, Rutšji, Rjabkovo, Sokolje, Sosnovo, Trofimovo, Trupehino, Tugino, Usadba, Ustje, Vekšino, Veštšanka, Vitševitsy, Vlasovo, Zapolje, Zelenkovo ja Žemtšugovo. Poddorjen ohella toinen suurempi asutuskeskus on yli 400 asukkaan Maslovskoje. Yhdeksässä kylässä ei ole lainkaan vakituista asutusta.
Liikenne, talous ja palvelut

Poddorjen kautta kulkee Šimskin, Staraja Russan, Holmin, Loknjan, Velikije Lukin ja Nevelin välinen maantie R51. Kylästä on linja-autoyhteydet Holmiin, Staraja Russaan, Novgorodiin ja Pietariin. Myös kunnan sisällä on linja-autoliikennettä.
Työvoimasta 28 % työskentelee kunnan ulkopuolella. Paikallisista elinkeinoista tärkeimpiä ovat tukku- ja vähittäiskauppa (17,1 %) sekä valtionhallinto (15,7 %). Kunnan alueella toimii kaksi maitotilaa, meijeri sekä metsäteollisuuslaitoksia.
Keskuskylän palveluihin kuuluu lastentarha, keskikoulu, musiikkikoulu, piirin kulttuuritalo, keskuskirjasto, piirisairaala, yleinen sauna, apteekki, posti, säästöpankki, poliisiasema ja palokunta.
Nähtävyydet

Kunnan alueella on useita muinaisia hautapaikkoja sekä toisen maailmansodan muistomerkkejä. Poddorjen kylässä toimii kotiseutumuseo.
Aiheesta muualla

Poddorjen kunnan sivusto (Arkistoitu – Internet Archive) (venäjäksi)
Poddorjen piirin sivusto (venäjäksi)
Pukka

Pukka on sukunimi, joka on muun muassa seuraavilla suomalaisilla henkilöillä:
Erkki Pukka (1940–2014), mäkihyppääjä
Mikko Pukka (s. 1982), jääkiekkoilija
Väinö Pukka (1895–1935), oppositiojohtaja (SKP)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pukka”, voi hakea sivunnimihaulla, laajalla sivunnimihaulla tai tekstihaulla.
Petra Malin

Petra Malin (s. 1980) on helsinkiläinen kunnallispoliitikko. Hän on Vasemmistoliiton kaupunginvaltuutettu Helsingin kaupunginvaltuustossa ja on kasvatus- ja koulutuslautakunnan jäsen. Kaudella 2012–2016 hän oli Vasemmistoliiton ensimmäinen varajäsen Helsingin kaupunginvaltuustossa ja toimi varhaiskasvatuslautakunnan jäsenenä. Hän on koulutukseltaan valtiotieteiden maisteri pääaineenaan sosiaalityö; aiemmalta koulutukseltaan hän on sosionomi (AMK). Malin toimi Helsingin Vasemmiston puheenjohtana 2017.
Politiikka

Vuoden 2012 kunnallisvaaleissa Petra Malin sai Helsingissä 444 ääntä, ja hänestä tuli Vasemmistoliiton ensimmäinen varavaltuutettu. Vuoden 2015 eduskuntavaaleissa hän sai Helsingin vaalipiirissä 646 ääntä eikä tullut valituksi. Vuoden 2017 kunnallisvaaleissa Petra Malin sai 836 ääntä ja tuli valituksi kaupunginvaltuutetuksi. Seuraavissa kunnallisvaaleissa 2021 Malin sai 980 ääntä ja uusi paikkansa valtuustossa.
Malin on kampanjoinut erityisesti kasvatuksen, koulutuksen, sosiaalityön, kulttuurin sekä laadukkaan ja kohtuuhintaisen asumisen puolesta. Politiikkaan hänet innosti halu vaikuttaa yhteiskuntaan ja ihmisten elämään.
Vuonna 2014 hän otti kantaa kansanedustaja Pia Kauman väitteisiin siitä, että maahanmuuttajaperheet saisivat uudet lastenvaunut sosiaalituella. Malin kommentoi, ettei ole itse työssään ole kohdannut " 'kulttuureja', joissa käytetyt lastenvaunut eivät kelpaisi". Vuonna 2014 muutamissa helsinkiläiskouluissa aloitettiin Malinin ja Leo Straniuksen aloitteesta kokeilu ylijääneen kouluruoan jakamiseksi.
Yksityiselämä ja työ

Petra Malin valmistui valtiotieteiden maisteriksi Helsingin yliopistosta vuonna 2013. Hän on työskennellyt Helsingin kaupungilla sosiaaliohjaajana aikuisten, nuorten ja vanhusten parissa. Vuonna 2016 hän aloitti jatko-opinnot Helsingin yliopistossa. Väitöskirjassaan hän tutkii taidelähtöisten menetelmien käyttöä sosiaalityössä osallisuuden ja demokratian edistäjinä. Malin toimi sosiaali- ja terveysministeri Hanna Sarkkisen erityisavustajana 2022–2023. Hän harrastaa laulamista, kitaransoittoa ja kirjoittamista.
Aiheesta muualla

Petra Malinin kotisivut
Pikkurumpu
Aiheesta muualla

Kuvia tai muita tiedostoja aiheesta Pikkurumpu Wikimedia Commonsissa
Soitinesittelyt: Lyömäsoittimet. Radion sinfoniaorkesterin lyömäsoittaja Kazutaka Morita esittelee soittimiaan: patarummut, pikkurumpu, ksylofoni, symbaalit, triangeli (video, 26.11.2015) (englanniksi) (yle.fi)
Snare and Tenor Drum (Arkistoitu – Internet Archive) (englanniksi) (philharmonia.co.uk)
Pikkurumputekniikka (Arkistoitu – Internet Archive) (lyomasoittimet.com)
Podenco orito

| Podenco orito |
| --- | --- |

Avaintiedot
Alkuperämaa:   Espanja
Määrä:  harvinainen
Rodun syntyaika:  vanha
Alkuperäinen käyttö:  metsästys
Nykyinen käyttö:  kaikenlaisen riistan metsästys
Muita nimityksiä:  Podenco Orito Español, Podenco Andaluso Occidentale, Podenco Andaluso di Malaga
FCI-luokitus:  ei FCI-rotu RGEC: ryhmä 5, alajaos 7 Alkukantaiset metsästyskoirat
Ulkonäkö
Säkäkorkeus:  40-50 cm
Väritys:  musta-orito tai ruskea-orito
Podenco orito (Podenco orito español) on espanjalainen koirarotu. Sillä ei ole FCI:n hyväksyntää, ja Espanjassa se on hyväksytty Grupos Étnicos-listalle, joka on eräänlainen esivaihe ennen rodun virallista kansallista hyväksyntää. Rodusta huolehtii Malagan Archidonassa toimiva Asociación Nacional del Podenco Orito Español. Suomeen on tuotu muutamia rodun edustajia, lähinnä rescue-koiria.
Ulkonäkö

Podenco orito on tiivisrakenteinen, tasapainoinen ja maatiaismainen. Kirsu on musta-oritolla musta ja ruskea-oritolla erisävyinen ruskea (lihanvärisestä maksaan). Silmät ovat pienet ja pyöreät, väriltään hunajanväriset. Korvat ovat keskikokoiset, pystyt ja kolmionmuotoiset; kärjistään pyöristyneet. Häntä muodostaa "lipun". Karvapeite on lyhyt ja karhea; noin 5 cm pitkä, niskassa, rintakehässä, raajojen takaosissa ja hännässä tavallista pidempi. Kaksi väritystä sallitaan: "musta-orito" (musta kullanvärisin merkein) ja "ruskea-orito" (suklaanruskea kullanvärisin merkein). Pienet valkoiset merkit leuassa, niskassa, rintakehässä, käpälissä ja hännänpäässä hyväksytään, mutta ne eivät saa ylittää 5 % karvapeitteestä. Säkäkorkeus vaihtelee 40-50 cm välillä.
Luonne ja käyttäytyminen

Rotu on älykäs, uskollinen, omistajaansa kiintynyt ja helppo kouluttaa. Se suhtautuu kuitenkin varauksella luonnollisen elinympäristönsä ulkopuoliseen maailmaan, ja saattaa siellä vaikuttaa aralta.
Espanjan Kennelliiton rotumääritelmäluonnoksen mukaan podenco orito kuuluu ryhmään 5.7 eli alkukantaisiin metsästyskoiriin. Se on ketterä, kestävä ja vastustuskykyinen, ja sillä on hyvä hajuaisti. Se kestää pitkiä metsästyspäiviä sekä kuumassa että kylmässä ilmastossa, erittäin vaikeakulkuisessa maastossa. Sen väitetään soveltuvan kaikenlaisen riistan metsästykseen.
Alkuperä

Rotu on kotoisin Andalusiasta, jossa sitä esiintyy paikallisesti vain tietyillä alueilla. Sitä on olemassaolonsa alusta lähtien esiintynyt enimmäkseen Malagan alueen Guadalhorce- ja Granadan alueen Genil-jokien rantatörmillä. Kasvattaja Gaspar Jiminezin mukaan se olisi kaikkien nykyisin olemassaolevien podenco- ja podengo-rotujen kantamuoto.
Andalusianpodencon rotumääritelmää luotaessa "oritot" jätettiin virallisesti hyväksyttyjen värien ulkopuolelle, joten ne olisivat kuolleet vähitellen sukupuuttoon ilman muutamien paikallisten metsästäjien aktiivista kasvatusta omana muunnoksenaan ja lopulta rotunaan. He perustivat oman rotujärjestönsä Asociación Nacional del Podenco Orito Español, ja lopulta vuonna 2012 Espanjan Kennelliitto hyväksyi sen alaisuuteensa. Vuonna 2014 kantakirjaan oli Espanjassa merkitty 80 puhdasrotuista yksilöä.
Alkuperä > Etymologia

Termi orito viittaa kullankeltaisiin merkkeihin (oro = kulta, -ito = pientä kokoa merkitsevä pääte), jotka sijaitsevat samoissa kohdin kuin monilla muilla black&tan- tai liver&tan-värisillä roduilla tan-merkit. Kuitenkaan koiraa ei voida kutsua sananmukaisesti "kultapodencoksi", koska sen pääväritys on täysin erilainen.
Phi Beta Kappa

Phi Beta Kappa Societyn tunnus
Phi Beta Kappa Society on yhdysvaltalainen akateeminen veljeskuntajärjestö, jolla on 283 osastoa ja yli puoli miljoonaa jäsentä. Järjestö kertoo ylistävänsä ja kannattavansa erinomaisuutta vapaissa taidoissa ja tieteissä.
Phi Beta Kappa perustettiin 5. joulukuuta 1776 College of William & Maryssa, Virginiassa. Se oli ensimmäinen kreikankielisillä kirjaimilla nimetty oppilaskunta ja vanhin vapaiden taitojen ja tieteiden järjestö sekä yksi vanhimmista ylioppilaskunnista Yhdysvalloissa.
Phi Beta Kappa (ΦΒΚ) on lyhenne sanoista Φιλοσοφία Βίου Κυβερνήτης (philosophia biou kybernētēs), ”rakkaus oppimiseen on elämän opettaja” (engl. Love of learning is the guide of life).
Tunnus

Phi Beta Kappan tunnus on kultainen avain, johon on kaiverrettuna kolme tähteä, kirjaimet ΦΒΚ ja osoittava sormi.
Tunnettuja jäseniä

17 Yhdysvaltain presidenttiä, 38 Korkeimman oikeuden tuomaria ja 136 Nobel-voittajaa on kuulunut Phi Beta Kappaan.
George H. W. Bush
Bill Clinton
Jimmy Carter
Henry Kissinger
Leonard Bernstein
Glenn Close
Francis Ford Coppola
Condoleezza Rice
Mark Twain
Kris Kristofferson
Helen Keller
Eleanor Roosevelt